છાંયાના ભીમરાવ ચોકમાં યુવાન ઉપર હુમલો થયાની પોલીસ ફરિયાદ થઇ છે. છાંયાના નવાપરા સિધ્ધેશ્ર્વર સોસાયટીમાં રહેતા માલદે વાઘા શિંગરખીયાએ એવી પોલીસ ફરિયાદ નોંધાવી છે કે, તેના કાકાના દિકરા ભીમજી લાખા સાથે ગોપાલ કરશનના ભાઇને માથાકુટ થઇ હતી અને માલદે ભીમજી લાખા સાથે કામ કરતો હોવાથી તેનું મનદુ:ખ રાખીને ગોપાલ કરશને છરી વડે તથા ધવલ સવદાસ શીંગરખીયાએ લોખંડના પાઇપવડે માર માર્યો હોવાનું ફરિયાદમાં જણાવાયું છે.